

**Adresseprogrammet (GD2)**

**Ejendomsdataprogrammet (GD1)**

2. juli 2014

GD1/GD2 - Plan for replanlægning 3. kvartal 2014

## Indledning

### Baggrund og indhold

I Grunddataprogrammet er det besluttet at igangsætte en replanlægning af GD1 og GD2 inkl. samspillet med GD7/Datafordeleren. Baggrunden herfor er primært følgende:

* At Datafordeleren har en senere implementeringsplan end den oprindelige, som lå til grund for de nuværende implementeringsplaner for GD1 og GD2.
* At implementeringsplanerne byggede på en forudsætning om, at en række tværgående arkitekturmæssige afklaringer var gennemført i løbet af 2. halvår af 2013. De fleste af disse afklaringer er først afklaret med udgangen af 2. kvartal 2014.
* At der stilles større krav til de enkelte projekter i GD1 og GD2 end oprindelig forudsat. Der er derfor tilkommet nye opgaver (arbejdspakker) ift. GD1 og GD2 projekter, som skal indarbejdes i planerne.
* At der bl.a. ift. udstilling af data på Datafordeleren har vist sig et større behov for tværgående test og kvalitetssikring end oprindelig antaget.   
  En konsekvens heraf er, at kravspecifikationer, design, test mv. i større grad end oprindelig antaget skal samordnes tidsmæssigt på tværs af de grunddataproducerende projekter.

Dokumentet her indeholder en hovedplan i forhold til replanlægning med en tilpasning af de forskellige arbejdspakker og milepæle i hhv. GD1 og GD2 med udgangspunkt i ovenstående forudsætninger.

### Planlægningens forudsætninger

Replanlægningen bygger på følgende forudsætninger og antagelser:

* At der er enighed mellem GD1, GD2 og GD7 om de fælles kravbilag som resultat af de arkitekturmæssige afklaringer gennemført i 2. kvartal 2014.
* At de enkelte grunddataproducerende projekter har gennemført en egen planlægning, som gør det muligt at indmelde milepæle til den fælles planlægning.
* At GST i samarbejde med programsekretariatet kan indmelde milepæle ift. Ejerfortegnelsen – også selvom denne er væsentlig forsinket ift. de øvrige projekter/oprindelige planer.
* At de projekter der anvender GD1-GD2 grunddata kan indmelde en forventning til, hvornår de kan/skal tage de nye grunddata i anvendelse i egne it-løsninger.
* At uge 38 (ferie) ift. GD2 holdes fri for workshops og møder.
* At uge 39 (Grunddata MSP kursus) og uge 42 (efterårsferie) holdes helt fri for workshops og møder.

### Replanlægningens projekter

Replanlægningen omfatter de enkelte projekter inden for GD1 og GD2 samt projekter/registre, som implementeringsplanen har en afhængighed til. Disse er i den anvendte terminologi i dokumentet opdelt i:

* **”GD - Registerprojekter”[[1]](#footnote-1):**GD1 – Matriklens udvidelse  
  GD1 – Ejerfortegnelse  
  GD1 – BBR 2.0  
  GD2: Adresseregister og AWS  
  GD2: DAGI (geografiske inddelinger)
* **”GD - Delprogrammer”:**GD1 – Ejendomsdataprogrammet  
  GD2 – Adresseprogrammet  
  GD7 – Fællesoffentlig Datafordeler
* **”GD - Tværgående projekter”:**GD1/GD2 – Lovændringer  
  GD1/GD2 – Tværgående kvalitetssikring og test
* **”GD - Projekter”:**GD1: KL/KOMBIT – Økonomiløsninger ifb. ejendomskat og ejendomsbidrag  
  GD1: SKAT – Ejendomsvurdering mv.  
  GD1: SKAT – Anvendelse af ejendomsdata mv.  
  GD1: Datavask af ejendomsoplysninger  
  GD2: SKAT – Anvendelse af Adresseregistret  
  GD2: CPR – Anvendelse af Adresseregistret  
  GD2: CVR – Anvendelse af Adresseregistret  
  GD2: DST - Anvendelse af Adresseregistret  
  GD2: GST **–** Stednavne  
  GD2: FOT – Vejmidte, bygninger mv.  
  GD2: KL & MBBL – Supplering af adresser  
  GD2: KOMBIT – Digital Flytning
* **Tilbagekonverteringsregistre”:**ESR – EjendomsStamRegister  
  OIS – Offentlig InformationsServer

## Målsætning

At genetablere styringsgrundlaget for at der hurtigst muligt kan ske en koordineret idriftsættelse af grunddataregistrene i GD1 og GD2 koordineret med Datafordeleren og øvrige relaterede projekter.

Styringsgrundlaget skal forankres i GD1 og GD2 sekretariatet og skal efterfølgende danne grundlaget for en effektiv og koordineret styring herfra. Der skal være fokus på, at de forskellige produkter af replanlægningen forankres og får en aktiv anvendelse i den videre styring.

## Hovedprodukter

### Replanlægningens hovedprodukter

Replanlægningen vil resultere i tre produktområder:

* **Et ledelsesoverblik med en samlet plan for GD1 og GD2.**Denne plan forventes at være på 5-10 sider med en beskrivelse af hovedplanen med de væsentligste hovedmilepæle og afhængigheder. Planlægningsgrundlag, planens største risici samt afhængigheder i relation til aktiviteter uden for GD1/GD2 vil også være en del af ledelsesoverblikket.
* **En projektplan for hhv. GD1 og GD2 dokumenteret i MS Project.**De enkelte projekter og arbejdspakker oprettes i MS Project med angivelse af tidsmæssig udstrækning, milepæle og indbyrdes afhængigheder. Afhængigheder mellem delprogrammerne og i relation til GD7 og andre eksterne afhængigheder vil også blive indarbejdet.  
  MS Project planerne vil efterfølgende skulle bruges af programsekretariatet til opfølgning og styring af de to delprogrammer.
* **Opdatering af de nuværende plandokumenter.**De nuværende planer i form af ”Implementeringsplan” og ”Arbejdspakker” opdateres i forhold til de foretagne justeringer, som følge af den justerede plan og de øvrige ændrede forudsætninger i forhold til leverancer og indhold.  
  I forhold til beskrivelsen af de enkelte arbejdspakker, så fjernes den tidsmæssige kalenderplacering af disse fra beskrivelsen af den enkelte arbejdspakke. I stedet overføres disse til MS Project, således at løbende justering af de tidsmæssige aspekter i de enkelte arbejdsplaner håndteres der, uden at arbejdspakkerne behøver at blive opdateret.  
  I forhold til ”Arbejdspakker” og ”Produktbeskrivelser” så forventes disse samordnet i beskrivelsen af ”Arbejdspakker”. I langt de fleste tilfælde er der en 1-til-1 relation mellem arbejdspakke og produkt, hvorfor opdelingen giver et unødigt overhead.
* **Opdateret risikoregister.**GD1 og GD2 risici i relation til implementeringsplanerne identificeres ifb. de forskellige workshops og indarbejdes i delprogrammernes risikoregister.

### Ansvarsfordeling ifb. replanlægningen

|  |  |
| --- | --- |
| Programsekretariat: | * Udpege deltagende organisationer/projekter ift. de forskellige workshops og møder. * Indkalde til workshops og møder – herunder lokaler mv. * Deltage i de forskellige workshops og møder. * Sikre indsamling af milepæle mv. senest 12. august fra GD-Registerprojekter til brug for den fælles planlægning. * Oprette/opdatere programplaner i MS Project hos hhv. GD1 og GD2  (med sparring fra Strand & Donslund) * Medvirke ved opdatering af implementeringsplaner for hhv. GD1 og GD2  (i samarbejde med Strand & Donslund). * Sikre indsamling og opdatering af arbejdspakker – herunder kvalitetssikring af indholdet i disse. * Opdatere programsekretariatets egne arbejdspakker. |
| De enkelte projekter: | * Identificere og synliggøre egne milepæle ift. de fælles milepæle. * Opdatere egne arbejdspakker. * Deltage i de forskellige workshops og møder. |
| Strand & Donslund: | * Facilitering af de enkelte workshops og møder. * Udarbejdelse af baggrundsmateriale til de enkelte workshops og møde, * Udarbejdelse af ledelsesoverblik (i samarbejde med programsekretariaterne). * Opdatering af implementeringsplaner for hhv. GD1 og GD2  (i samarbejde med programsekretariaterne). |

## Projekternes milepæle og overvejelser

### Væsentlige milepæle i projektplanen

GD-registerprojekter bedes forholde sig til nedenstående milepæle:

| **Væsentlige fælles milepæle til brug for replanlægning i GD1/GD2** | | **Deadline (dato)** |
| --- | --- | --- |
| M1 | Kravspecifikation/udbudsmateriale klar til udsendelse. |  |
| M2 | Udvikling i grunddataregister kan igangsættes. |  |
| M3 | Servicespecifikationer ift. ”ajourføringsservices, som andre projekter skal  anvende, specificeret og kvalitetssikret af anvenderne. |  |
| M4 | Servicespecifikationer ift. ”ajourføringsservices, som andre projekter skal  anvende, udviklet, testet og klar til integrationstest ift. anvenderne. |  |
| M5 | Register implementeret i testmiljø på Datafordeler. |  |
| M6 | Hændelsesbeskeder specificeret og kvalitetssikret i GD1 og/eller GD2. |  |
| M7 | Hændelsesbeskeder kvalitetssikret i GD7 og afleveret til Datafordelerens leverandør. |  |
| M8 | Servicespecifikationer ift. udstillingsservices specificeret og kvalitetssikret i GD1 og/eller GD2. |  |
| M9 | Servicespecifikationer ift. udstillingsservices kvalitetssikret i GD7 og afleveret til Datafordelerens leverandør. |  |
| M10 | Integrationstest mod Datafordeler kan påbegyndes. |  |
| M11 | System kan implementeres. |  |

Såfremt implementering planlægges med delimplementeringer, skal relevante milepæle ift. ovenstående specificeres for hver delimplementering. Dvs. tabelelementerne gentages.

Vores arbejde med implementeringsplanerne vil kunne medføre nye interimløsninger, som vi ikke har gennemskuet p.t. og som der skal tages hensyn til i planlægningen af delimplementeringer.

Der vil som minimum være et antal interimløsninger som følge af, at Matriklen implementeres tidligere end både Ejerfortegnelse og BBR 2.0, og som følge af at DAR ikke kan implementeres samtidig med alle disse.

Ift. de øvrige projekter/delprogrammerne vil følgende milepæle være væsentlige:

* Godkendelse af servicespecifikationer og hændelsesbeskeder udstillet af Datafordeleren.  
  Omfatter evt. supplering med nye krav hertil.
* Integrationstest mod Datafordeler kan påbegyndes.
* System kan implementeres.

### Væsentlige afklaringsspørgsmål ift. implementeringen

Ifm. udfyldelsen er nedenfor en række tjekspørgsmål, som med fordel kan inddrages i udfyldelsen af dette dokument, idet nogle af disse kan få indvirkning på projektets planer og milepæle:

* Er det på projektets systemniveau et ”Big bang” ift. alle dele af systemet eller sker det i trin?  
  I givet fald hvilke trin med hvilket indhold?
* Er der tilbagekonverteringer i relation til selve registret?  
  F.eks. adresser ift. BBR 1.7 og/eller versioner af en tidligere implementering?
* Konverteringer fra ESR eller andre registre?[[2]](#footnote-2)  
  Ved etablering – er der så konvertering fra andre registre?  
  I givet fald fra hvilke og hvor tæt på implementeringen skal dette foregå?  
  Hvis der er væsentlig kalendertid imellem, hvorledes håndteres så ændringer i denne periode?
* Tilbagekonverteringer ift. ESR?[[3]](#footnote-3)  
  Er der tilbagekonverteringer til ESR?  
  I givet fald hvilke og hvornår skal disse implementeres i registret og ESR?  
  Ift. en Extract-Transformation-Load model er ansvarsfordelingen så klar?
* Implementering ift. datavask.  
  Undervejs i planen foretages en datavask af ejendomme.  
  Hvor tæt på implementeringstidspunktet bibeholdes denne datavask inkl. tilhørende kontrolliste?  
  Hvis der er væsentlig kalendertid imellem, hvorledes sikres det så, at der ikke opstår datafejl i denne periode? Lukkes der fx tidligere for opdatering i gammelt register?

## 

## Replanlægningsprocessen

### Overblik

Forløbet af replanlægningsprocessen er grafisk illustreret nedenfor:



## Hovedtidsplan

**Uge 26 – 23. til 28. juni**

De enkelte møder og workshops bookes efter styregruppemøderne 26. juni.

Samtidig udsendes materiale med planlægningsspørgsmål ift. milepæle mv. til de 5 GD-Registerprojekter. Deadline for besvarelse af disse spørgsmål er 12. august.

**Uge 33 – 11. til 17. august**

Programsekretariatet indsamler hovedmilepæle mv. fra GD-Registerprojekter og sammensætter disse i et udkast til en fælles projektplan, som udsendes som forberedelse til workshop uge 34.

Møde med DIGST (GD programsekretariatet) med henblik på afklaring af evt. ændrede krav til den fælles styring og de dertil hørende milepæle, dokumenter mv.

**Uge 34 – 18. til 24. august**

Workshop fælles for de 5 ”GD registerprojekter” med henblik på at få konsolideret udkastet til den fælles projektplan inkl. de dertil hørende milepæle mv. Målet er at få en fælles afstemt plan, som kan bruges som grundlag for dialogen med de øvrige projekter.

Kick-Off for delprogrammer og alle projekter i GD1 og GD2 med præsentation af planudkast samt afstemning af forventninger til planlægningsprocessen.

Tilretning af planen og udsendelse af denne til de berørte projekter.

**Uge 35 og 36 – 25. august til 7. september**

Individuelle møder med alle de berørte projekter omkring deres projektplaner og disses relationer til den fælles plan, dvs. møder med:

* ”GD - Delprogrammer” (3 styk)
* ”GD – Tværgående projekter (2 styk)
* ”GD - Projekter” (11 styk)
* ”Tilbagekonverteringsregistre” (2 styk)

Enkelte af ovenstående kan formentlig samles til ét møde.

Ultimo uge 36 indarbejdes resultater fra de enkelte møder med projekterne i den fælles plan.

Udsendes som grundlag for workshops i uge 37 (GD2) hhv. uge 38 (GD1).

**Uge 37 – 8. til 14. september**

Workshop i GD2 – delprogram, registerprojekter samt øvrige relevante projekter – med gennemgang og kvalitetssikring af den fælles plan. Fokus er på milepæle og afhængigheder.

Heldagsworkshop i GD2 – delprogram, registerprojekter samt øvrige relevante projekter – med fokus på test og implementering - dvs. behovet for test og testmiljøer i GD1 hhv. hvorledes implementeringen skal planlægges og gennemføres.

**Uge 38 – 15 til 21. september**

Workshop i GD1 – delprogram, registerprojekter samt øvrige relevante projekter – med gennemgang og kvalitetssikring af den fælles plan. Fokus er på milepæle og afhængigheder.

Heldagsworkshop i GD1 – delprogram, registerprojekter samt øvrige relevante projekter – med fokus på test og implementering - dvs. behovet for test og testmiljøer i GD1 hhv. hvorledes implementeringen skal planlægges og gennemføres.

**Uge 39 - 22. til 28. september**

Ingen møder og/eller workshops pga. planlagt Grunddata MSP kursus.

**Uge 40 - 29. september til 4. oktober**

Workshop i GD1 – delprogram, registerprojekter samt øvrige relevante projekter – med identificering af væsentlige risici i GD1 hhv. for den samlede implementering af GD1 og GD2.

Workshop i GD2 – delprogram, registerprojekter samt øvrige relevante projekter – med identificering af væsentlige risici i GD2 hhv. for den samlede implementering af GD1 og GD2.

Senest med udgangen af uge 40 skal alle arbejdspakker være udarbejdet og fremsendt til programsekretariatet. Dvs. opdatering af eksisterende, beskrivelse af nye arbejdspakker samt annullering af udgåede arbejdspakker.

Ultimo uge 40 indarbejdes resultaterne fra de forskellige workshops i det samlede materiale.

Bemærk at risikoworkshop samt test og implementeringsworkshop kan resultere i, at visse af projektplanens milepæle skal justeres.

Det samlede materiale inkl. materiale til styregrupper udsendes til hhv. GD1 og GD2 som forberedelse til workshops i uge 41.

**Uge 41 – 6 til 12. oktober**

Workshop i GD1 – delprogram, registerprojekter samt øvrige relevante projekter – med afsluttende kvalitetssikring af planlægningsmaterialet inkl. materiale til styregruppen.

Workshop i GD2 – delprogram, registerprojekter samt øvrige relevante projekter – med afsluttende kvalitetssikring af planlægningsmaterialet inkl. materiale til styregruppen.

Ultimo uge 41 indarbejdes resultaterne fra de to kvalitetssikringsworkshops i det samlede materiale, som derefter udsendes til en afsluttende skriftlig kommentering/kvalitetssikring..

**Uge 42 - 13. til 19. oktober**

Ingen møder og/eller workshops pga. efterårsferien.

**Uge 43 - 20. til 26. oktober**

Deadline for skriftlige kommentarer: Tirsdag den 21. oktober.

Evt. kommentarer behandles og indarbejdes i det samlede materiale, der udsendes til hhv. GD1 og GD2 styregrupper ultimo uge 43. Materialet omfatter:

* Det fælles ledelsesoverblik for GD1 og GD2.
* Implementeringsplan for delprogrammet.
* Arbejdspakker inden for delprogrammet.
* Et overblik over de identificerede risici ift. planen.

**Uge 44 - 27. oktober til 2. november**

Styregruppemøde i GD1 med kvalificering og godkendelse af plan mv.

Styregruppemøde i GD2 med kvalificering og godkendelse af plan mv.

## Workshopoversigt

Møde/workshopoversigten er opdelt på hhv. GD1 og GD2. Uge 39 og 42 holdes fri for møder og workshops pga. kurser og efterårsferie.

|  |  |  |  |
| --- | --- | --- | --- |
| **GD2 - Workshop/mødeoversigt ifm. replanlægnignen** | | | |
|
| **Deltagere** | **Tema for møde/workshop** | **Dato & tidspunkt** | **Tidspunkt** |
| Karen, Rune | Fælles Workshop GD Registerprojekter | Tirsdag 19. aug. | 9.00-12.00 |
| alle | Fælles Kick-off workshop | Onsdag 20. aug. | 9.30-12.00 |
| Morten L, Tanja | Delprogrammet | Onsdag 27. aug. | 9.00-12.00 |
| Else-Marie, Tine | Supplerende adresser & KL | Onsdag 27. aug. | 13.00-15.00 |
| Tine | KL | Onsdag 27. aug. | 15.00-16.00 |
| Jeanne | CPR | Torsdag 28. aug. | 9.00-12.00 |
| Lone, Claus R., ? | CVR, SKAT, DSt | Torsdag 28. aug. | 13.00-16.00 |
| Jens Bo | Danske Stednavne | mandag 1. sept. | 9.00-12.00 |
| Jens Hollænder, Morten W.? | FOT Vejmidte | mandag 1. sept. | 13.00-16.00 |
| Gerda | lovændringer | tirsdag 2. sept. | 13.00-16.00 |
| Testmanager | Test og QA | onsdag 3. sept. | 9.00-12.00 |
| uafklaret | Kombit - Digital flytteløsning | onsdag 3. sept. | 13.00-15.00 |
|  | OIS konvertering | torsdag 4. sept. | 13.00-16.00 |
| alle | Kvalitetssikring af planudkast 3 i GD2 | Tirsdag 9. sept | 9.00-12.00 |
| alle | Test og implementeringsworkshop | Fredag 12. sept | 9.00-16.00 |
| alle | Workshop om planrisisi i GD2 | tirsdag 30. sept | 13.00-16.00 |
| alle | Afsluttende QA workshop i GD2 | Tirsdag 7. okt. | 9.00-16.00 |

1. Registeret over Danske Stednavne er i replanlægningsprocessen ikke medtaget i gruppen af ”GD - Registerprojekter”, men placeret under GD-projekter. Det skyldes, at Stednavneregisteret ikke har samme grad af afhængighed til de øvrige registre, som de resterende har i mellem sig. [↑](#footnote-ref-1)
2. Ansvaret omkring konvertering af data fra ESR forventes at være:

   * KL/Kombit leverer dokumenterede ESR-data til grunddataregisteret.
   * Grunddataprogrammet specificerer i samarbejde med KL/Kombit og Grunddataregisteret konverteringsregler.
   * Det modtagende grunddataregister har ansvaret for den fysiske datakonvertering.

   [↑](#footnote-ref-2)
3. Ansvaret omkring tilbagekonvertering til ESR i paralleldriftsperioden forventes at være:

   * Grunddataregisteret leverer grunddata i den nye struktur til KL/KOMBIT
   * Grunddataprogrammet specificerer i samarbejde med KL/Kombit og Grunddataregisteret reglerne for tilbagekonverteringen til ESR.
   * KL/KOMBIT har ansvaret for den fysiske tilbagekonvertering til ESR.

   [↑](#footnote-ref-3)